CELEX: 32017R0635
Language: fi
Date: 2017-03-30 00:00:00
Title: Komission täytäntöönpanoasetus (EU) 2017/635, annettu 30 päivänä maaliskuuta 2017, tiettyjen tavaroiden luokittelusta yhdistettyyn nimikkeistöön

5.4.2017   
               
               
                  FI
               
               
                  Euroopan unionin virallinen lehti
               
               
                  L 91/1
               
            KOMISSION TÄYTÄNTÖÖNPANOASETUS (EU) 2017/635,
      annettu 30 päivänä maaliskuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 30 päivänä maaliskuuta 2017.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Pääjohtaja
            
            
               Verotuksen ja tulliliiton pääosasto
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Noin 44 mm pitkä sylinterin muotoinen tyhjä patruuna, joka on valmistettu kirkkaasta muovista ja jonka alempi pää on suljettu irrotettavalla muovisella suojatulpalla. Patruunan yläosa on suukappaleen muotoinen, ja siinä on pieni reikä, jonka kautta höyryä voidaan hengittää sisään.
                     Käyttäjä täyttää tyhjän patruunan e-nesteeksi kutsuttavalla erityisnesteellä, minkä jälkeen patruuna asetetaan sähkösavukkeen sisään. Sama patruuna voidaan täyttää uudelleen ja sitä voidaan käyttää 10–20 kertaa sähkösavukkeen polttamiseen ennen kuin se hävitetään jätteenä.
                     Suukappaleella on tavanomaisten tupakkaa sisältävien savukkeiden suodattimen asema. Kun patruuna on asetettu sähkösavukkeen sisälle, käyttäjä vie suukappaleen muotoisen pään suuhunsa ja hengittää sisään. Tämän seurauksena sähkösavukkeen höyrystin muuntaa nesteen kevyeksi höyryvirtaukseksi, joka vapautuu tämän jälkeen suukappaleen kautta käyttäjän suuhun.
                     Katso kuvat (*1)
                     
                  
                  
                     8543 90 00 
                  
                  
                     Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 39 ryhmän 2 huomautuksen s alakohdan, XVI jakson 2 huomautuksen b alakohdan sekä CN-koodien 8543  ja 8543 90 00  nimiketekstien mukaisesti.
                     Käyttäjä ei veisi sähkösavuketta suuhunsa ilman suukappaletta eikä höyryvirtausta muodostuisi, jos höyrystintä ei aktivoitaisi suukappaleen kautta. Sen vuoksi patruuna, jonka yläosa on erityisesti muotoiltu, on olennainen osa sähkösavukkeen toimintaa eikä pelkkä muovista valmistettu säiliö. Luokittelu nimikkeen 3926  muovituotteeksi ei näin ollen tule kyseeseen.
                     Harmonoidun järjestelmän luokittelusuosituksen 8543 70/5 mukaan täydellinen sähkösavuke luokitellaan alanimikkeen 8543 70  muuksi sähkökoneeksi tai -laitteeksi.
                     Näin ollen patruuna on luokiteltava CN-koodiin 8543 90 00  muualle 85 ryhmään kuulumattomien sähkökoneiden ja -laitteiden, joilla on itsenäinen tehtävä, osaksi.
                  
               
            
         
            (*1)  Kuvat ovat ainoastaan ohjeellisia.